## OBRAZLOŽENJE

## UZ PRORAČUN GRADA SKRADINA ZA 2023.GODINU SA PROJEKCIJOM PRORAČUNA GRADA SKRADINA ZA 2024. I 2025. GODINU

**Zakonska osnova i proračunska načela**

 Proračun Grada Skradina za 2023. godinu i projekcija Proračuna za 2024. i 2025. godinu predlaže se za raspravu i donošenje uz napomenu da je napravljen uz primjenu:

* Zakona o proračunu („Narodne novine“, broj 144/21);
* Smjernica makroekonomske i fiskalne politike za 2023.godinu, „Uputa za izradu proračuna jedinica lokalne i područne (regionalne) samouprave za razdoblje 2023.-2025. godine“ Ministarstva financija
* Pravilnika o proračunskom računovodstvu i Računskom planu („Narodne novine“ broj 124/14, 115/15, 87/16, 3/18, 126/19 i 108/20);
* Pravilnika o proračunskim klasifikacijama („Narodne novine“ broj 26/10, 120/13 i 1/20);

Pri izradi prijedloga Proračuna Grada Skradina za razdoblje 2023.-2025. godine pridržavali smo se osnovnih proračunskih načela i to:

* Zakonitosti
* Ispravnosti
* Točnosti
* Transparentnosti

Proračun mora biti uravnotežen – ukupni prihodi i primici pokrivaju ukupne rashode i izdatke.

Prihodi i primici proračuna moraju biti raspoređeni u proračunu po ekonomskoj klasifikaciji i iskazani prema izvorima.

Vodilo se računa i o namjenskom korištenju namjenskih prihoda za određene rashode.

**Proces stvaranja prijedloga Proračuna**

Sukladno Zakonu o proračunu, Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2023. – 2025. godine.

Nakon održanih konzultacija s pročelnicima Jedinstvenih Upravnih odjela, izrađen je predmetni dokument, koji je zajedno sa svim potrebnim prilozima upućen u proceduru za raspravu i usvajanje na sljedeću sjednicu gradskog vijeća.

**IZRADA PRORAČUNSKOG DOKUMENTA GRADA SKRADINA ZA 2023.- 2025.**

Izrada Proračuna GRADA SKRADINA za 2023.godinu i projekcija proračuna za 2024. i 2025. godinu obilježena je značajnim promjenama **Zakona o proračunu**

**(NN 144/21)** koji je stupio na snagu 1.siječnja 2022.godine.

**Najznačajnije novosti Zakona vezane za izradu proračuna:**

* **Proračun se donosi na drugoj razini ekonomske klasifikacije, tj. na razini skupine Računskog plana, za razliku od dosadašnjeg načina donošenja kada se proračun donosio na trećoj razini ekonomske klasifikacije, tj. na razini podskupine Računskog plana.**
* **Proračun se sastoji od općeg, posebnog dijela i obrazloženja. Prema prijašnjem Zakonu, proračun se sastojao od općeg dijela, posebnog dijela i plana razvojnih programa.**
* **Financijski plan proračunskog korisnika se novim Zakonom o proračunu puno detaljnije propisuje. Financijski plan proračunskog korisnika se sadržajno izjednačava sa sadržajem proračuna i sadrži iste dijelove kao i proračun: opći dio, posebni dio i obrazloženje.**

Na izradu Proračuna Grada Skradina za razdoblje 2023.godinu i projekcija proračuna za 2024. i 2025. godinu utjecao je i Zakon o uvođenju eura kao službene valute RH (**57/22 i 88/22**) temeljem kojeg se **proračun za 2023.godinu i projekcije za 2024. i 2025. godinu donose u valuti euro.**

Proračun Grada Skradina za 2023. godinu skupa s projekcijama proračuna za razdoblje 2024. i 2025. godine sastoji se od više dijelova i to od :

1. Općeg dijela prihoda i rashoda proračuna na 2.razini računskog plana i projekcije sa prihodima i rashodima na 2.razini računskog plana po funkcijskoj klasifikaciji i izvorima financiranja

2. Posebnog dijela proračuna koji sadrži samo rashode iskazane prema namjeni na 2.razini računskog plana

3. Obrazloženje prijedloga proračuna

**OBRAZLOŽENJE RAČUNA PRIHODA I RASHODA**

**I RAČUNA FINANCIRANJA**

**RAČUN PRIHODA I RASHODA**

**PRIHODI I PRIMICI PRORAČUNA**

Ukupni prihodi Proračuna u 2023. godini iznose 3.613.127,12 eura.

**PRIHODI POSLOVANJA**

Prihodi od poslovanja u 2023. godini planirani su u iznosu od 3.374.227,12 eura.

Prihodi poslovanja uključuju:

* + Prihode od poreza
	+ Pomoći
	+ Prihode od imovine
	+ Prihode od upravnih administrativnih pristojbi, pristojbe po posebnim propisima i naknade
	+ Prihodi od prodaje proizvoda i robe te pruženih usluga i prihodi od donacija
	+ Kazne, upravne mjere i ostali prihodi

**PRIHODI OD POREZA ( 61 )**

Prihodi od poreza u 2023. godini planirani su u iznosu od 859.378,00 eura.

Ova vrsta prihoda sastoji se od dvije grupe poreza, to su „ općinski porezi“, te takozvani „zajednički porezi“ koji se dijele između općine, županije i države, a odnose se na porez i prirez na dohodak, porez na imovinu, porez na robu i usluge.

Prihode od pojedine vrste poreza planirani su na temelju trenutno važeće zakonske regulative, analize ostvarenja u prethodnim godinama, te samih smjernica Ministarstva financija.

**POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

 **( 63 )**

U okviru ove vrste prihoda u 2023. godini planirane su tekuće i kapitalne pomoći u iznosu od 1.670.125,00 eura, a odnose se na:

Tekuće pomoći iz državnog proračuna

* Tekuće pomoći iz državnog proračuna u iznosu od 802.938,00 eura odnose se na udio u sredstvima fiskalnog izravnanja za 2023. godinu, te na sredstva za planirani projekt za javne radove. Te kapitalne pomoći iz državnog proračuna u iznosu od 165.905,00 eura odnose se na uređenje utvrde Turina u iznosu od 19.909,00 eura, sanaciju krovišta zgrade u iznosu od 53.090,00 eura, te na nerazvrstane ceste na području Grada Skradina u iznosu od 92.906,00 eura.

Tekuće pomoći iz županijskog proračuna

* Tekuća pomoć iz županijskog proračuna u iznosu od 39.817,00 eura odnosi se na usluge tekućeg i investicijskog održavanja plaže.

**PRIHODI OD IMOVINE ( 64 )**

Prihodi od imovine planirani su u iznosu od 215.965,00 eura. Ova vrsta prihoda uključuje prihode od financijske i nefinancijske imovine. Prihod od nefinancijske imovine odnose se na prihode: naknade za koncesije na pomorskom dobru i ostalih prihoda od iznajmljivanja i zakupa imovine.

**PRIHODI OD ADMINISTRATIVNIH PRISTOJBI, PO POSEBNIM PROPISIMA I NAKNADAMA ( 65 )**

Ova grupa prihoda sastoji se od administrativnih (upravnih) pristojbi, ostale nespomenute naknade i pristojbe, komunalni doprinos i komunalna naknada. U 2023. godini planirani su u iznosu od 594.779,12 eura.

Prihodi od komunalnih doprinosa i naknada za 2023. godinu iznose 236.085,00 eura, od čega je plan komunalnog doprinosa za 2023. godinu 37.000,00 eura, a komunalne naknade 199.085,00 eura.

**KAZNE I UPRAVNE MJERE ( 68 )**

U okviru ove skupine planiraju se prihodi u iznosu od 33.980,00 eura, i to od naplate komunalnih prekršaja naplaćenih za komunalne prekršaje na području Grada Skradina te ostale prihode.

**PRIMICI OD FINANCIJSKE IMOVINE I ZADUŽIVANJA**

Grad Skradin u 2023. godini ne planira kreditno zaduživanje

**RASPOLOŽIVA SREDSTVA IZ PRETHODNIH GODINA**

Grad Skradin u Proračunu za 2023. godine planira i prijenos viška prihoda koji se odnose na neutrošena sredstva od prethodnih godina u iznosu od 1.865.563,67 eura, a isti će biti točno utvrđen donošenjem Godišnjeg financijskog izvještaja za 2022. godinu.

**RASHODI I IZDACI PRORAČUNA**

Sveukupni rashodi i izdaci u planu Proračuna za 2023. godinu iskazani su u iznosu od 5.478.690,79 eura. Rashode razvrstavamo na tri osnovne grupe:

* Rashodi poslovanja,
* Rashode za nabavu nefinancijske imovine,
* Izdatke za financijsku imovinu i otplate zajmova.

**Rashodi poslovanja ( 3 )**

Rashodi poslovanja za 2023. godinu planirani su u iznosu od 2.019.231,50 eura. Dijelimo ih u pet podskupina i to:

* Rashodi za zaposlene
* Materijalni rashodi
* Financijski rashodi
* Naknade građanima i kućanstvima na temelju osiguranja i druge naknade
* Ostali rashodi

**RASHODI ZA ZAPOSLENE ( 31 )**

Grad Skradin u 2023. godini planira ostvariti rashode za zaposlene u iznosu od 291.543,00 eura.

Rashodi za zaposlene odnose se na plaće i doprinose na plaće te ostale rashode za zaposlene vezane uz materijalna prava zaposlenih u Gradu.

**MATERIJALNI RASHODI ( 32 )**

Materijalni rashodi u 2023. godini planirani su u iznosu od 1.113.843,42 eura, a isti podrazumijevaju: naknade troškova zaposlenima, rashode za materijal i energiju, rashode za usluge te ostale nespomenute rashode poslovanja.

**FINANCIJSKI RASHODI ( 34 )**

 Financijski rashodi planiraju se u 2023. godini ostvariti u iznosu od 2.854,72 eura.

**NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE ( 37 )**

Grad Skradin u 2023. godini planira naknade u iznosu od 343.775,00 eura.

Ovdje su svrstane:

* naknade građanima i kućanstvima u novcu (sufinanciranje cijene prijevoza srednjoškolaca, jednokratne pomoći, sredstva za nabavu školskog pribora u osnovnoj školi, naknade za novorođeno dijete, troškovi stanovanja, sufinanciranje privatnog dječieg vrtića)

**OSTALI RASHODI ( 38 )**

Ostali rashodi planirani u ovom planskom razdoblju odnose se na tekuće i kapitalne donacije udrugama i drugim neprofitnim subjektima i građanima vezanim uz kulturne, sportske i druge društvene djelatnosti, kao i na tekuće donacije Turističkoj zajednici Grada Skradina.

Ostali rashodi planirani su u 2023. godini u iznosu od 264.500,36 eura, a namijenjeni su subjektima na području kulture, vjerskim zajednicama, protupožarne zaštite – DVD-u i JVP-u, donacije sportskim klubovima, udrugama socijalne skrbi i zdravstva, financiranja rada političkih stranaka, te ostalih tekućih donacija.

**Rashodi za nabavu nefinancijske imovine ( 4 )**

Rashodi za nabavu nefinancijske imovine u 2023. godini planiraju se ostvariti u iznosu od 3.459.459,29 eura. Rashodi za nabavu proizvedene dugotrajne imovine odnose na rashode za gradnju građevinskih objekata, uredske i druge opreme za potrebe općine te za izradu projektne dokumentacije.

**RASHODI ZA NABAVU NEPROIZVEDENE DUGOTRAJNE IMOVINE ( 41 )**

Grad Skradin u 2023. godini planira izdvojiti 119.986,90 eura za neproizvedenu dugotrajnu imovinu, a odnose se na izradu Projektne dokumentacije.

**RASHODI ZA NABAVU PROIZVEDENE DUGOTRAJNE IMOVINE ( 42 )**

Rashodi za nabavu dugotrajne proizvedene imovine u 2023. godini planirani su u iznosu od 3.339.472,39 eura. Detaljnije obrazloženje planirane gradnje i drugih ulaganja dano je u nastavku obrazloženja za posebni dio Proračuna.

**OBRAZLOŽENJE POSEBNOG DIJELA**

**RAZDJEL 005 UPRAVNI ODJEL ZA FINANCIJE, IMOVINSKO-PRAVNE POSLOVE I DRUŠTVENE DJELATNOSTI**

**GLAVA 00501 UPRAVNI ODJEL ZA FINANCIJE, IMOVINSKO-PRAVNE POSLOVE I DRUŠTVENE DJELATNOSTI**

**PROGRAM 100 REDOVNA DJELATNOST UPRAVNOG ODJELA ZA FINANCIJE, IMOVINSKO-PRAVNE POSLOVE I DRUŠTVENE DJELATNOSTI**

Sredstva za izvršenje navedenog Programa predviđaju se u 2023. godini u iznosu od 1.301.388,08 eura, a osigurat će se iz prihoda od poreza, prihoda od nefinancijske imovine, općih prihoda i primitaka, prihoda od administrativnih (upravnih) pristojbi i tekućih pomoći iz državnog proračuna.

Vrijeme realizacije: tokom cijele godine kontinuirano raditi na realizaciji navedenog Projekta, završno sa 31.12.2023. godine.

Rizik: nedovoljan broj zaposlenih koji bi analitički pratili provedbu navedenog programa.

AKTIVNOST: A100001 RAD GRADSKOG VIJEĆA

Sredstva za izvršenje navedene aktivnosti predviđaju se 2023. godine u iznosu od 19.909,00 eura, a osigurat će se iz općih prihoda, a odnosi se na naknade za rad tijela Gradskog vijeća.

AKTIVNOST: A10002 FINANCIRANJE NACIONALNIH MANJINA

Sredstva za ostvarenje gore navedene aktivnosti predviđaju se u iznosu od 1.991,00 eura, a financirat će se iz prihoda od poreza, a odnose se na Vijeće Srpske nacionalne manjine na području Grada Skradina.

AKTIVNOST: A10003 RASHODI ZA PROSLAVE, DEKORACIJE I KOMEMORACIJE

Sredstva za izvršenje navedene aktivnosti predviđaju se 2023. godine u iznosu od 6.637,00 eura, a osigurat će se iz općih prihoda Grada Skradina. . Sredstva su namijenjena za organizaciju raznih proslava i obilježavanja.

AKTIVNOST A100005 FINANCIRANJE POLITIČKIH STRANAKA

Sredstva za izvršenje navedene aktivnosti predviđaju se 2023. godine u iznosu od 3.557,00 eura, a osigurat će se iz prihoda od poreza, a odnosi se na sredstva prema Odluci o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za 2023. godinu.

**PROGRAM 1001 REDOVNA DJELATNOST UREDA GRADONAČELNIKA**

AKTIVNOST: A100001 USLUGE PROMIDŽBE I INFORMIRANJA

Sredstva za izvršenje navedene aktivnosti predviđaju se 2023. godine u iznosu od 8.627,00 eura, a osigurat će se iz općih prihoda. U tu aktivnost spadaju usluge elektronskih medija i tiska.

AKTIVNOST: A100001 IZDVAJANJE U TEKUĆU PRIČUVU

Sredstva za izvršenje navedene aktivnosti predviđaju se 2023. godine u iznosu od 1.328,00 eura, a osigurat će se iz prihoda od poreza, a odnose se za neplanirane ili nedovoljno planirane rashode, a o njenom korištenju odlučuje gradonačelnik.

AKTIVNOST: A100005 NAKNADE, PRIZNANJA I SL.

Sredstva za ostvarenje gore navedene aktivnosti predviđaju se u iznosu od 663,00 eura, a financirat će se iz prihoda od poreza.

KAPITALNI PROJEKT: K100001 NABAVA UREDSKE OPREME

 Gradska uprava Grada Skradina za poboljšanje kvalitetnog obavljanja poslova planira uredsko opremanje u iznosu od 5.807,00 eura a financirat će se iz općih prihoda.

KAPITALNI PROJEKT: K100002 ULAGANJE U RAČUNALNE PROGRAME

Grad Skradin za poboljšanje kvalitetnog protoka informacija planira nabavu dodatnih računalnih programa kako bi bila u skladu s navedenim promjenama koje dolaze u narednoj godini vezano za informatizaciju uprave.

Sredstva za ostvarenje gore navedenog kapitalnog projekta predviđaju se u iznosu od 15.000 eura, a financirat će se iz prihoda od poreza.

**PROGRAM 2000 PROGRAMSKA DJELATNOST JAVNIH POTREBA U KULTURI**

AKTIVNOST: A200001 KULTURNE MANIFESTACIJE

Sredstva za izvršenje navedene aktivnosti predviđaju se 2023. godine u iznosu od 33.181,00 eura, a osigurat će se iz vlastitih prihoda. Navedena sredstva će se isplaćivati na temelju zahtjeva za ostvarenje kulturnih manifestacija.

AKTIVNOST: A200002 TEKUĆE DONACIJE KULTURNIM UDRUGAMA

Sredstva za izvršenje navedene aktivnosti predviđaju se 2023. godine u iznosu od 19.909,00 eura, a osigurat će se iz prihoda od poreza.

AKTIVNOST: A200003 RASHODI ZA KNJIŽNICU

Za Gradsku „Knjižnicu Ivan Pridojević“ Grad Skradin predviđa rashode u iznosu od 21,321,00 eura, a odnose se na rashode za zaposlene, materijalne rashode, te financijske rashode u Knjižnici, a sredstva će se osigurati iz općih prihoda, te sredstava fiskalnog izravnanja.

KAPITALNI PROJEKT: K200001 NABAVA KNJIGA U KNJIŽNICI

Sredstva za izvršenje navedenog projekta predviđaju se 2023. godine u iznosu od 1.328,00 eura, a osigurat će se iz općih prihoda, a odnose se na nabavu knjiga za Gradsku Knjižnicu.

KAPITALNI PROJEKT: K200002 OBNOVA UTVRDE TURINA

Sredstva za izvršenje navedenog projekta predviđaju se 2023. godine u iznosu od 109.499,00 eura, a osigurat će se iz sredstava fiskalnog izravnanja, općih i vlastitih prihoda, te kapitalnih pomoći iz državnog proračuna.

**PROGRAM 5000 PROGRAMSKA DJELATNOST PREDŠKOLSKOG ODGOJA**

**AKTIVNOST: A500002 SUFINANCIRANJE GRADSKOG VRTIĆA SKRADIN**

Za Gradski vrtić , Grad Skradin predviđa rashode u iznosu od 225.630,00 eura, a odnose se na rashode za zaposlene, materijalne rashode, te financijske rashode u vrtiću.

**PROGRAM 3000 PROGRAMSKA DJELATNOST ŠPORTSKIH UDRUGA**

AKTIVNOST: A300001 ODRŽAVANJE ŠPORTSKIH TERENA

Sredstva za izvršenje navedene aktivnosti predviđaju se 2023. godine u iznosu od 26.545,00 eura, a osigurat će se iz vlastitih prihoda.

AKTIVNOST: A300002 TEKUĆE DONACIJE SPORTSKIM UDRUGAMA

Sredstva za izvršenje navedene aktivnosti predviđaju se 2023. godine u iznosu od 46.453,00 eura, a osigurat će se iz sredstava fiskalnog izravnanja.

KAPITALNI PROJEKT: K300001 SPORTSKI I REKREACIJSKI TERENI

Sredstva za izvršenje navedene aktivnosti predviđaju se 2023. godine u iznosu od 106.179,00 eura, a osigurat će se iz sredstava fiskalnog izravnanja.

KAPITALNI PROJEKT: K200009 PROJEKT ZIPLINE

Sredstva za izvršenje navedenog projekta predviđaju se 2023. godine u iznosu od 12.211,00 eura, a osigurat će se iz vlastitih prihoda.

KAPITALNI PROJEKT: K300003 SPORTSKE DVORANE I REKREACIJSKI OBJEKTI

Sredstva za izvršenje navedenog projekta predviđaju se 2023. godine u iznosu od 1.692,216 eura, a osigurat će se iz pomoći od međunarodnih organizacija-EU, te viška iz prethodnih godina, a odnosi se na izgradnju sportske dvorane.

**PROGRAM 4000 SOCIJALNA SKRB**

Sredstva za izvršenje navedenog programa predviđaju se 2023. godine u iznosu od 94.528.,00 eura, a osigurat će se iz tekućih pomoći iz državnog proračuna i općih prihoda. Ovaj program odnosi se na novčane pomoći za novorođeno dijete, za sufinanciranje cijene prijevoza učenika srednjih škola, novčane pomoći za bolesti, na troškove stanovanja za korisnike zajamčene minimalne naknade i druge zahtjeve.

**PROGRAM 4001 PROJEKT „ZAŽELI“-program zapošljavanja žena III. faza**

Sredstva za izvršenje navedenog programa predviđaju se 2023. godine u iznosu od 130.573,00 eura, a osigurat će se iz pomoći od međunarodnih organizacija-EU. Ugovor za projekt je potpisan 07.12.2022., realizacija će biti tokom 2023. godine.

**PROGRAM 4004 SUFINANCIRANJE ŠKOLSKOG UDŽBENIKA I PRIBORA**

Sredstva za izvršenje navedene aktivnosti predviđaju se 2023. godine u iznosu od 13.000,00 eura, a osigurat će se iz sredstava fiskalnog izravnanja.

**PROGRAM 1300 GRAĐENJE OBJEKATA I UREĐENJA KOMUNALNE INFRASTRUKTURE**

KAPITALNI PROJEKT: K130020 PROGRAM POTPORE STAMBENOG ZBRINJAVANJA

Sredstva za izvršenje navedene aktivnosti predviđaju se 2023. godine u iznosu od 26.545,00 eura, a osigurat će se iz sredstava fiskalnog izravnanja.

KAPITALNI PROJEKT: K130001 NERAZVRSTANE CESTE-UREĐENJE PUTEVA I ULICA

Sredstva za izvršenje navedene aktivnosti predviđaju se 2023. godine u iznosu od 240.809,11 eura.

KAPITALNI PROJEKT K130004 IZGRADNJA JAVNE RASVJETE

Projekt se odnosi na modernizaciju javne rasvjete na području Grada Skradina, a predviđa se u iznosu od 721.349,00 eura.

KAPITALNI PROJEKT K130005 GRADNJA GROBLJA

Sredstva za izvršenje navedenog projekta predviđaju se 2023. godine u iznosu od 180.371,00 eura, a osiguravaju se iz prihoda od nefinancijske imovine.

KAPITALNI PROJEKT K 130008 UREĐENJE AUTOBUSNIH ČEKAONICA

Predviđeni projekt se planira u iznosu od 3.982,00 eura, a osiguravaju se iz općih prihoda.

KAPITALNI PROJEKT K130016 IZGRADNJA DJEČJIH IGRALIŠTA

Sredstva za izvršenje navedenog projekta predviđaju se 2023. godine u iznosu od 13.272,28 eura, a osiguravaju se iz vlastitih prihoda.

KAPITALNI PROJEKT K130017 OPREMA PROMETNE INFRASTRUKTURE

Sredstva za izvršenje navedenog projekta predviđaju se 2023. godine u iznosu od 6.637,00 eura, a osiguravaju se iz vlastitih prihoda.

**PROGRAM 6000 ODRŽAVANJE KOMUNALNE INFRASTRUKTURE**

Sredstva za izvršenje navedenog programa predviđaju se 2023. godine u iznosu od 491.833,42 eura,a odnose se na potrošnju javne rasvjete, materijal za tekuće i investicijsko održavanje, usluge tekućeg i investicijskog održavanja, održavanje javne rasvjete, održavanje čistoće javnih površina, sanaciju ilegalnih deponija, uređenje javnog parkirališta, usluge održavanja atmosferskih voda, sanacija oborinske kanalizacije u ul.Franje Tuđmana i ostale usluge održavanja javnih površina.

**PROGRAM 7000 PROGRAMSKA DJELATNOST ZAŠTITE I SPAŠAVANJA**

Sredstva za izvršenje navedenog programa predviđaju se 2023. godine u iznosu od 63.991,00 eura,a odnose se na vatrogastvo, DVD Skradin i Dubravice, te javnu vatrogasnu postrojbu, te civilnu zaštitu.

**PROGRAM 1000 PROMETNO REDARSTVO**

Sredstva za izvršenje navedenog programa predviđaju se 2023. godine u iznosu od 7.187,00 eura,a odnose se na službenu, radnu i zaštitnu odjeću i obuću, te najam opreme za funkcioniranje prometnog redarstva.